છત્તીસગઢ: બીજી જ્ઞાતિમાં લગ્ન કર્યાના અઢી મહિના પછી એક યુવકે પત્નીના પરિવારજનોના પ્રેશરમાં આવીને આત્મહત્યા કરી હોવાની ઘટના સામે આવી છે. બીએડ કરી રહેલા 23 વર્ષના પવન સાહુએ ફાંસી લગાવીને આત્મહત્યા કરી લીધી છે અને તે પહેલાં એક 11 પેજની સુસાઈડ નોટમાં તેના સસરા અને કાકા સસરા ઉપર દબાણ કરવાના આરોપ પણ લગાવ્યા છે. યુવકે પત્ની પાયલ જૈન સાથે તેના લગ્ન થયા હોવાનું સાબિત કરવા માટે તેમના મેરેજ સર્ટિફિકેટની એક કોપી પણ તેના સાસરે પોસ્ટ કરી દીધી હતી. ત્યારપછી આ કેસ પોલીસ સ્ટેશન પહોંચ્યો હતો. પોલીસે પવનની એક-બે દિવસ માટે ધરપકડ કરી હતી. આ ઘટનાથી આઘાતમાં આવીને તેણે રવિવારે સવારે ફાંસી લગાવી લીધી હતી.